จีนเตรียมปิดตลาดหุ้น 3-4 ก.ย.นี้ นักวิเคราะห์มองเป็นข่าวดีต่อนักลงทุนทั่วโลก
จีนเตรียมปิดตลาดหุ้น 3-4 ก.ย.นี้ ฉลองสิ้นสุดสงครามโลกครั้งที่ 2 ด้านนักวิเคราะห์มองเป็นข่าวดี หลังข้อมูลภาคการผลิต-ภาคบริการอ่อนแอ ซึ่งสร้างความวิตกเกี่ยวกับภาวะเศรษฐกิจจีน และส่งผลให้ตลาดหุ้นทั่วโลกร่วงลง
2 ก.ย. 2558

ผู้สื่อข่าวรายงานว่า ข่าวจากต่างประเทศระบุว่า ตลาดหุ้นเซี่ยงไฮ้จะปิดทำการในวันพฤหัสบดีและศุกร์นี้ เนื่องในโอกาสที่จีนจะจัดงานฉลองครอบรอบ 70 ปีแห่งชัยชนะในสงครามโลกครั้งที่ 2
ทั้งนี้ นักวิเคราะห์มองว่าการปิดทำการตลาดหุ้นจีนในช่วงปลายสัปดาห์นี้อาจจะถือเป็นข่าวดีสำหรับนักลงทุนทั่วโลก หลังจากที่จีนเปิดเผยข้อมูลภาคการผลิตและภาคบริการที่อ่อนแอเมื่อวานนี้ ซึ่งสร้างความวิตกเกี่ยวกับภาวะเศรษฐกิจจีนและส่งผลให้ตลาดหุ้นทั่วโลกร่วงลง